पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश में कर्फ्यू के दौरान रात्रि को चोर सक्रिय नजर आ रहे हैं। कस्बे में बस स्टैंड के पास एक मोबाइल की दुकान पर मंगलवार रात्रि अज्ञात चोरों ने शटर तोड़कर हजारों रुपए के मोबाइल चोरी कर लिए। दुकान मालिक ने थाने में परिवाद दिया है। सूचना पर पुलिस ने माैके पर पहुंचकर घटना का मौका मुआयना किया।
जानकारी के अनुसार रात्रि बस स्टैंड के नजदीक गगन मोबाइल शॉप पर अज्ञात चोरों ने लोहे की रॉड से शटर को तोड़कर दुकान में से हजारों रुपए के मोबाइल व अन्य सामान चुरा लिया। सुबह अखबार बांटने वाले होकर व आस-पड़ोस के दुकानदारों ने दुकान मालिक को मोबाइल पर सूचना दी। मौके पर पहुंचे गांव 1एफ सी जगतेवाला के गगनदीप सिंह रंधावा ने बताया कि कर्फ्यू के दौरान पिछले कुछ दिनों से दुकान बंद थी।
गत रात्रि अज्ञात चोरों ने लोहे की रॉड से शटर तोड़कर दुकान में रखे हजारों रुपए के मोबाइल व अन्य सामान चाेरी कर लिया। जिससे उसकाे करीब 35000 का नुकसान हुआ है। पुलिस ने बताया कि कस्बे से 5 किलोमीटर दूर 47एफ पेट्रोल पंप के पास सड़क के साथ चोरी किए मोबाइल के कवर मिले हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn